text: Í hesum døgum eru umboð fyri Avannaata kommunu úr Grønlandi á vitjan í Føroyum. Tey ynskja at gera seg meira kunnug við kommunala geiran í Føroyum.
text: #000001
text: Tey vitjaðu Nes kommunu í morgun, har Súni í Hjøllum, borgarstjóri, hevði eina framløgu um kommununa og greiddi frá, hvussu vit skipa okkum í okkara kommunu, tá ið talan er um tilboð, rakstur og íløgur. Aftaná var høvi at seta spurningar og tosa nærri um ávís viðurskifti.
text: #000002
text: Palle Jerimiassen, borgarstjóri í Avannaata kommunu, greiddi stutt frá um teirra kommunu, og serliga um tær avbjóðingar, tey hava við høgum rakstrarútreiðslum, tí teirra kommuna strekkir seg yvir ein tein á 1300 km.
text: #000003
text: Í Avannaata kommunu, eisini nevnd Nord kommune, eru 4 býir og 21 bygdir. Fólkatalið er á leið 12.000, og býráðið hevur sæti í Ilulissat.
text: #000004
text: Til minnis um vitjanina vórðu gávur handaðar. Avannaata kommuna gav eitt model av hundasletu, sum eitt av teirra listafólkum hevði gjørt.
text: #000005
text: Nes kommuna gav tveir stakar, sum Joel Cole, listamaður, búsitandi í Saltnesi, hevði evnað.
text: #000006